[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "\"Spordipu\u0308hapa\u0308ev\" vo\u0303tab kokku va\u0308lismaal pallinud vo\u0303rkpallurite hooajad"}, {"text_idx": "#000007", "text": "Euroopa liigades oli mitu debu\u0308u\u0308thooaja lo\u0303petanud vo\u0303rkpallurit. Oliver Venno on endale viimastel aastatel nime teinud Katari liigas. Aga eestlasi ja\u0308tkus mujalegi. Palusin koondislaste va\u0308lisklubides veedetud hooajale u\u0308ldise hinnangu anda Eesti koondise abitreeneril ja statistikul Alar Rikbergil."}, {"text_idx": "#000008", "text": "\"Veidi la\u0308ks paremaks, aga reaalne olukord on va\u0308ga ko\u0303ikuv. Koondise seisukohast on keeruline o\u0308elda, kas on parem olla pingipoiss tugevas liigas vo\u0303i koguaeg platsil viibiv ma\u0308ngija mo\u0303nes no\u0303rgemas liigas. Meil on juba teada mitmed ja\u0308rgmiseks hooajaks va\u0308lismaale siirduvad ma\u0308ngijad ja loodetavasti need, kes praegu on va\u0308lisliigades pallinud, leiavad endale ka uueks hooajaks va\u0308ga head to\u0308o\u0308andjad.\""}, {"text_idx": "#000009", "text": "Eesti koondise seisu selja taha ja\u0308a\u0308nud hooaja valguses hindab ka vo\u0303rkpalliajakirjanik ja ala eestvedaja Karl Rinaldo. \"Reeglina pole u\u0308he aastaga vo\u0303imalik meeletuid muutusi teha, olgu need u\u0308les- vo\u0303i allapoole. Kui me vaatame seljataha ja\u0308a\u0308nud klubihooaega, siis Eesti meeste koondise seis on ja\u0308a\u0308nud sarnasele tasemele.\""}, {"text_idx": "#000010", "text": "\"Kui natukene detailsemalt vaadata, siis sidema\u0308ngijate olukord on oluliselt paremas seisus kui eelmisel suvel. Meil ju enne kodust EM-i ra\u0308a\u0308giti palju sellest, et kes on meie sidema\u0308ngija. Sel hooajal on meie noored sidema\u0308ngijad Viiber, Vanker ja Keel selgelt pead to\u0303stnud ja see on kindlasti hea ma\u0308rk,\" lisas Rinaldo."}, {"text_idx": "#000011", "text": "Lisaks Oliver Vennole pakkus vo\u0303rkpalliso\u0303pradele su\u0308gisest kevadeni eksootikat sidema\u0308ngija Markkus Keel, kes sai kogemuse Iraani liigast. Kuidas suhtuvad koondise treenerid laiemalt sellesse, kui Eesti vo\u0303rkpallurid ka\u0308ivad ma\u0308ngimas spordiala mo\u0303istes omapa\u0308rastes liigades?"}, {"text_idx": "#000012", "text": "\"Kui nu\u0308u\u0308d mo\u0303elda meie eelmise koondise peatreeneri Cedric Enardi peale, siis tema jaoks oli see va\u0308ga suur probleem. Ta u\u0308tles seda ka va\u0308lja, et kuidas me la\u0308hme kodusele EM-ile, kui u\u0308ks minu diagonaalru\u0308ndaja on Kataris ja teine just lo\u0303petas hooaja Eestis? Mina treenerina seda nii mustades toonides ei na\u0308eks,\" ra\u0308a\u0308kis Rikberg."}, {"text_idx": "#000013", "text": "\"Esiteks on hea koosluse ja eurosarjades osalemisega vo\u0303imalik teha va\u0308ga kvaliteetset ja professionaalset to\u0308o\u0308d ka Eestis. Teiseks, koondise olulisteks vo\u0303istlusteks on enamasti pa\u0308ris pikk ettevalmistusaeg ehk sisuliselt hakatakse neid ma\u0308ngijad nullist u\u0308les to\u0308o\u0308tama. Ko\u0303igepealt kehaline vorm, siis ma\u0308nguosa, tehnika ja alles ko\u0303ige viimasena meeskondlik u\u0308lesehitus."}, {"text_idx": "#000014", "text": "Mina ei na\u0308e selles va\u0308ga suurt trago\u0308o\u0308diat ja sellevo\u0303rra on vo\u0303rkpall nii korvpallist kui jalgpallist va\u0308ga palju erinev. Seal on liiga kvaliteedil veel suurem roll, kuna koondiseaknad on laiali ja sisuliselt na\u0308dalaga tuleb meeskond ma\u0308ngima panna, aga meil on aega. Praegu oleme teinud to\u0308o\u0308d neli na\u0308dalat ja va\u0308hemalt viis na\u0308dalat teeme veel. Ettevalmistus EM-i valikma\u0308ngudeks on ka umbes viis-kuus na\u0308dalat. See on igati piisav, so\u0303ltumata sellest, milline klubihooaeg u\u0308hel vo\u0303i teisel ma\u0308ngijal on olnud."}, {"text_idx": "#000015", "text": "Rahvuskoondise arenguks on oluline, et noored, eeska\u0308tt 20ndate eluaastate esimeses pooles olevad ma\u0308ngijad saaksid va\u0308lisliigadesse, kus nad saaksid tunda to\u0303elist tipptaset ja seda nii treeningu kui ka ma\u0308ngu mo\u0303ttes,\" arvab Rikberg."}, {"text_idx": "#000016", "text": "Karl Rinaldo on po\u0303nevates riikides pallinud vo\u0303rkpallurite kogemustest aastate jooksul u\u0308ksjagu kuulnud ja ko\u0303rva taha pannud. \"Inimlikul tasandil on kindlasti huvitav uusi kohti avastada. Reeglina tulevad need ma\u0308ngijad tagasi tundega, et see oli huvitav ja eriline kogemus, aga uuesti nad sama asja pigem ei tahaks proovida. Ma\u0308ngukvaliteedi mo\u0303ttes on need klassikalisemad valikud (Itaalia, Prantsusmaa, Saksamaa, Poola) kindlamad ja paremad.\""}, {"text_idx": "#000018", "text": "Rikberg tunnustas Saksamaad: neil on nii palju kvaliteeti, et vo\u0303ivad medalile mo\u0303elda"}, {"text_idx": "#000019", "text": "Mitmed naiste vo\u0303rkpallikoondislased naasid algavaks hooajaks kodumaale"}, {"text_idx": "#000021", "text": "Aganits: loodan, et tiitel mo\u0303jus vo\u0303istkonnale vabastavalt"}, {"text_idx": "#000022", "text": "Kodulinna naasnud Raadik: mul ei olnud kutse u\u0308le vaja pikalt mo\u0303elda"}, {"text_idx": "#000023", "text": "Karikavo\u0303istluste avama\u0308ngu vo\u0303itis Tartu U\u0308likool/Bigbank"}, {"text_idx": "#000024", "text": "Vo\u0303rkpalli Balti liiga sai uue nime"}, {"text_idx": "#000026", "text": "Vo\u0303rkpalli olu\u0308mpiavo\u0303itja suri vaid 43 aasta vanuselt"}, {"text_idx": "#000027", "text": "Toobal: u\u0308ks sidema\u0308ngija peab kerkima esile ja vo\u0303tma vastutuse"}, {"text_idx": "#000029", "text": "Pa\u0308rnu Vo\u0303rkpalliklubi alustab hooaega Soomes"}, {"text_idx": "#000030", "text": "Maailma parim vo\u0303rkpallikoondis ro\u0303o\u0303mustas kodupublikut kindla vo\u0303iduga"}, {"text_idx": "#000032", "text": "Vo\u0303rkpalli karikavo\u0303istluste loos lubab veerandfinaaliks huvitavaid paare"}, {"text_idx": "#000036", "text": "Serviti vo\u0303itis koduliigas Tapat 18 va\u0308ravaga"}, {"text_idx": "#000038", "text": "Tobreluts tuli kahekordseks veteranide Euroopa meistriks"}, {"text_idx": "#000040", "text": "ETV spordi lu\u0308hiuudised 28. septembril"}, {"text_idx": "#000043", "text": "Ta\u0308nak na\u0308itas testikatsel seitsmendat aega"}, {"text_idx": "#000045", "text": "Miko Lilleorg na\u0308itas Eesti meistrivo\u0303istlustel maailmataset"}, {"text_idx": "#000047", "text": "Pohlak UEFA otsusest: ta\u0308idame seadust ning ei hakka erandit taotlema"}]